Ich, Hans Kilcher von Vilingē, bekenn offenlich mitt disem brieff, das ich an statt und von bevelhens wegē des bescheidnē
Nicli Entlibuͦchs, vogts ze Schenkembˀg, ze Vilingē im dorff offenlich mitt offnē, verbannē gericht zegericht gesessen bin
uff mentag nechst vor sant Niclaus tag, nach Cristi gepùrt viertzechenhundertviertzigundsibē jar, und kamēt daselbs
fùr mich und offen, vˀbannē gericht, verfùrsprechet, als recht ist, die erbˀn Ruͦtschmā Jans von Rinikon, an statt sin selbs un̄ Uͤli
Jansen, sins bruͦders, uff ein sitt, und uff die andˀn sit ✳ Hans Leder ab dem Boͤtzbˀg, jetz der erwirdigē frowē, frow Ursullē von
Mùlinē, klosterfrowē und pflegerin des jartzitampts ze Kùngsfelden, knecht, in irm und des selben jartzitampts statt
und namē. und offnet der genempt Ruͦtschmā Jans durch sinē fùrsprechē, wie das er und der genempt sin bruͦder von der
genemptē minˀ frow von Mùlinē von wegē des jartzitampts, vorgemeldet, in ir und ir erbē kuntlichē nutz viertzig Rinsch
guldin bar in genomē und allenklich bekert, und hetten darub̄ dem selbē jartzitampt un̄ sinē pflegnˀ zuͦ sinē handen
nach guͦter, zitlicher vorbetrachtūg, gesund lips, vˀnunfft un̄ ouch der sinnē fûr sich,
ir
erbē un̄ nachkomē, die er mitt im
herzuͦ vestenklich vˀband, eins stèten, vesten, ewigē, unwiderruͤffenlichē kouffs vˀkoufft un̄ zekouffen gebē, gab ouch also
an statt und fùr als vor stàt vor mir und offem gericht recht und redlich zekouffent zechen fiertel kernēgelts jerlicher
und ewigˀ gùlt, die si, ✳ ir erbē un̄ nachkomē unvˀscheidenlich dem jartzitampt und sinē pflegnˀ hin fùr alle jar je uff sant
Martins tag zuͦ rechtē zinsz und nach zinsrecht, sitt und gewonheit wolgehandelt, geng und geb, ✳ gon Kùngsfelden werē,
antwurtē und bezaln soͤllent luter anͧ alles abniessen, mangel, gebrestē, fùrwort und geverde, uff, von und ab disen hienachgenemptē stukē und guͤtˀn. des ersten einˀ mattē, gelegē in Alenriet, ✳ ruͤrt uff ein sit an den grabē und stost hin uff an
Diettrichs von Umikon und des Guͤtzels von Rinikon mattē und herab uff des klosters mattē, nempt mā die Beslutztē
Mattē zum wiger. item einˀ mattē, ze Reͣmīgen gelegē, ✳ nempt mā die Wêsemler und stost an Hansen Brūners Wêsemler ✳ und uff ein sit an den bachgrabē, ander sit an der Hertzogē Aker. item eim aker, ze Remīgen bi der mùli gelegen,
stost uff ein sit an Claus Brunners aker, ✳ ander sit an den Mùlibach grabē, ✳ ist mer den̄ ein halb juchart. item eim mattbletz, ist
bi einˀ halbē juchart oder mer, ze Remīgen in den nùwē mattē gelegen nebent Ellin Sennen mattē und stost hin uff an Uͤli
Mùllers mattē, dise obgen̄ stuk und guͤter alle sient ouch eigē und sussz gantz unbekùmbˀt, ✳ und darzuͦ sie die erst matt
halber zechenden fry. und die habent er und sin bruͦder, obgen̄t, dem jartzitampt und sinē pflegˀn hierub̄ fùr sich,
ir erbē un̄ nachkomē mitt aller ir rechtūg, nutzūg, harkomē und zuͦgehoͤrd zuͦ rechtē, werendē underpfandē ingeben
und versetzt, soͤlichē vorgemeltē zinsz vor ab daruff und ab zehabēt, ✳ nemēt, ✳ nutzent, ✳ niessent, ✳ des davon zebekomēt ✳ und damitt zegevarn, ✳ zetuͦnd ✳ und lassend ✳ als mitt irm eignē unbekùmbertē guͦt ✳ nach irm eignē willen
und alles nach zinsz und lands recht, sitt und gewonheit ungevarlich. ✳ ✳ und uff die offnūg und vˀgicht stuͦnd ouch
der selb Ruͦtschmā Jans mitt sinē fùrsprechē in offem, vˀbannē gericht an statt sin selbs und des obgen̄ Uͤli Jansen, sins bruͤ¬
ders, und mitt sinē gewalt, ✳ ouch fùr si beid ir erbē un̄ nachkomē, ✳ volvˀtiget, ✳ vollfuͤrt ✳ und besteͣt disen ewigē kouff in allē
obgen̄ gedingē und wortē ✳ und braͧcht dē damitt in und zuͦ handē Hansen Leders, obgen̄t, an statt und zuͦ handē des dikgen̄ jartzitampts zuͦ Kùngsfelden und siner pflegnˀ, gegēwùrtig un̄ kùnftig, ✳ und gelopt ouch daruff, ✳ in namē und
fùr als vor, inē disz kouffs mitt den selbē obgemelten gedingē recht werē ze sind und inē hierub̄ guͦt, sicher werschafft
zetragēt und tuͦnd nach dem rechtē, ✳ wo, ✳ wen̄ ✳ oder wie dik das jartzitampt oder sin pfleger des notdurftig wern oder
wurden, ouch wider disen ewigē kouff, ✳ disz vˀtigūg ✳ noch dhein vor noch nachgemeldet ding noch geding niemˀ zekoment, ✳
redent, werbēt noch tuͦnd ùberal in dhein wisz, ✳ sunder das alles waͧr und steͣt ✳ zehaltē. ✳ er vˀzech sich ouch darùber in dem selbē
namē und fùr als vorstat aller schirm, hilff und mitt namē alles des, ✳ so si hiewider geschirmē, behelfē ✳ sin, ✳ si fùrzichē odˀ geniessen
moͤchtē ùberal in dhein wise. ✳ und beschach disz alles ingericht mitt urteil und recht und an und durch min, des obgen̄ richtˀs,
hand von des gerichts wegen, ✳ mitt uffgebē, vˀziechē, inantwurtē, ✳ mitt aller sicherheit, wortē, ✳ werken, ✳ wisen, ✳ geberdē ✳ und allem
dem, so dheins wegs herzuͦ gehoͤrent ✳ oder notdurftig wasz und als das nun und ewklich krafft, ✳ macht ✳ und hantvest
habē und steͣt belibē ✳ sol und mag ✳ aͧn alles widertribē, ✳ alles nach recht, sitt und gewonheit des ampts uff Boͤtzbˀg ungeverlich. und sind hiebi ingericht gewesen und des gezùgen die erbˀn Ruͤdi Karli, Ruͤschtmā Werna, Lùti Gigˀ, Lùti Fùrst
von Vilingē, Cuͦntz Bercht von Reͣmīgen, ✳ Hans Guͦtzels von Riniken, ✳ Tomā Akermā ab Boͤtzbˀg und ander. und des alles
ze waͧrem, ewigē urkùnd, so haͧt der obgen̄t min her, der vogt Nicli Entlibuͤch, sin insigel von des gerichts, ir und
minˀ bett wegē, im und sinē erbē aͧn schadē, offenlich gehenkt an disenn brieff, der dem jartzitampt nach des Leders muͦ¬
tung mitt urteil und recht also zegebē erteilt ist, des tags un̄ jars, als obstät.